ET Euroopa Liidu Teataja C 158/12

Nõukogu määruse (EÜ) nr 510/2006 (geograafiliste tähiste ja päritolunimetuste kaitse kohta) artikli 6 lõike 2 kohase muutmistaotluse avaldamine

2010/C 158/09

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7 (1). Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

MUUTMISTAOTLUS

NÕUKOGU MÄÄRUS (EÜ) nr 510/2006

Muutmistaotlus vastavalt artiklile 9

„WELSH BEEF”

EÜ nr: UK-PGI-0105-0057-16.4.2007

KGT ( X ) KPN ( )

1. Spetsifikaadi osa, mida muutmine hõlmab:

—  Toote nimetus — Toote kirjeldus —  Geograafiline piirkond — Päritolutõend — Tootmismeetod — Seos piirkonnaga — Märgistamine —  Riiklikud nõuded —  Muu

2. Muudatus(t)e liik:

— Koonddokumendi või kokkuvõtte muutmine —  Registreeritud KPNi või KGT muutmine, mille kohta ei ole avaldatud koonddokumenti ega kokkuvõtet —  Spetsifikaadi muutmine, mis ei tingi avaldatud koonddokumendi muutmist (määruse (EÜ) nr 510/2006 artikli 9 lõige 3) —  Spetsifikaadi ajutine muutmine, mis tuleneb riiklike ametiasutuste nõutud kohustuslikest sanitaar- või fütosanitaarmeetmetest (määruse (EÜ) nr 510/2006 artikli 9 lõige 4)

3. Muudatus(ed):

Hybu Cig Cymru – Meat Promotion Wales (HCC) on tööstusharu juhitav organisatsioon, kes vastutab Walesi punase liha tööstuse arendamise, reklaamimise ja turustamise eest. Juulis 2004 nõustus HCC Walesi valitsuse (Welsh Assembly Government) palvel täitma geograafilise tähise „Welsh Beef” järelevalvaja ülesannet.

HCC konsulteeris kaitstud geograafilise tähise „Welsh Beef” vastavuse, väärtuse, piirangute ja tulevase potentsiaali määratlemiseks tööstusharu esindajatega. Nõupidamise eesmärk oli leida parim meetod Walesi liha väärtuse tõstmiseks ja geograafilise tähise parim rakendamine selle eesmärgi saavutamisel. Lepiti kokku, et geograafiline tähis peab kajastama Walesi lihatööstuse praegust olukorda ning muudatused tõhustaksid kõnealuse tähise järelevalvet ja kontrolli tulevikus.

Muudatusettepanekud

3.1. Toote kirjeldus:

Muudatused Selgitus Nimetuse „esmaklassilised veised (veised, kes ei ole aretatud)” lisamine. Tagamaks, et toote „Welsh Beef” jaoks kvalifitseeruvad üksnes esmaklassilised kariloomad. Nimetusest „aretatud” loobumine. Sõna „aretatud” tähendusest tekkinud segaduse vähendamine. Walesi veiseliha jaoks EUROP klassifikatsiooni ja lihakusklassi lisamine. Walesi veiseliha täiendav määratlemine, rõhutades veiselihatoodete standardeid. Lisatakse: „Ajalooliselt on olnud Walesi traditsioonilised veisetõud valdavalt Welsh Black ja Hereford. Kõnealused tõud on jäänud Walesi veiselihatööstuse aluseks tänapäevalgi. Walesi veiseliha on saadud Walesi traditsioonilistelt veisetõugudelt ning kõnealuste tõugude omavahelise ristamise või mis tahes muu tunnustatud tõuga ristamise teel aretatud veistelt”. Rõhutamaks, et kaitstud geograafilise tähise „Welsh Beef” tooraine on saadud Walesi traditsioonilistelt veisetõugudelt. Lisatakse: „Kaitstud geograafilise tähise „Welsh Beef” kaubamärgi ja terviklikkuse kaitse tagamiseks tapetakse ja töödeldakse veised HCC kontrollisüsteemi raames heakskiidetud tapamajades/töötlemisettevõtetes”. Vastava kontrolli ja järelevalve kaudu kaitstud geograafilise tähise „Welsh Beef” kaubamärgi ja terviklikkuse tagamine.

3.2. Päritolutõend:

Muudatused Selgitus Lisatakse: „Meat Promotion Wales (HCC) on tööstusharu juhitav organisatsioon, kes vastutab Walesi punase liha tööstuse arendamise, reklaamimise ja turustamise eest”. HCC nõustus Walesi valitsuse (Welsh Assembly Government) palvel täitma kaitstud geograafilise tähise „Welsh Beef” järelevalvaja ülesannet. Lisatakse: „HCC kontrollisüsteemiga tagatakse nimetust „Welsh Beef” kandvate veiste spetsifikaadi nõuetele vastamine. Kõik tähist „Welsh Beef” kasutada soovivad tapamajad ja töötlemisettevõtted peavad HCC määratud kontrolliasutusele igal aastal näitama, et veised vastavad KGT spetsifikaadi nõuetele ning käitis töötab parimate tavade suuniste kohaselt. Heakskiitmist tõendav sertifikaat on tööruumides nähtavalt välja pandud. HCC kontrollib ka pisteliselt tapamaja/töötlemisettevõtte heakskiitmist ning kaitstud geograafilise tähise „Welsh Beef” kaubamärgi litsentsi kasutamist. HCC kontrollisüsteemi kriteeriume täiustatakse pidevalt”. Säilitamaks kaitstud geograafilise tähise „Welsh Beef” terviklikkus vastava kontrolli ja järelevalve kaudu, jätab HCC endale õiguse teostada järelevalvet kõikide kõnealust kaitstud geograafilist tähist kasutavate käitiste üle. Lisatakse: „Tootmisprotsessi kõikidel etappidel peetakse asjakohast dokumentatsiooni toote jälgitavuse tagamiseks. Tapamajades registreeritakse tapanumber, tapakuupäev, klassifitseerimise üksikasjad ning jahutatud rümba mass. Kõnealune teave lisatakse rümba küljes olevale etiketile ning see on HCC kontrollimiseks kättesaadav”. Kaitstud geograafilise tähise „Welsh Beef” järelevalve eesmärgil kontrollib HCC märgistamisteavet vähemalt kord aastas. Lisatakse: „Toote jälgitavusega seotud miinimumnõuded on: ekstensiivne veisepidamine rohumaal; valitsuse nõuetele vastavad veterinaaria-alased dokumendid; jälgitavus vastab tunnustatud põllumajandusettevõtete kvaliteedi tagamise süsteemi või selle ekvivalendi standarditele; valitsuse eeskirjade kohane vedu ja tapamärgistus”. Kaitstud geograafilise tähise „Welsh Beef” jälgitavuse nõuete vastavuse tagamine HCC kontrollisüsteemi kriteeriumidele.

3.3. Tootmismeetod:

Muudatused Selgitus Lisatakse: „Tapale viiakse 24–48 kuu vanuseid veiseid, kes ei tohi olla aretatud”. Veiste tapavanuse vahemiku rõhutamine, et kvalifitseeruda kaitstud geograafilise tähise „Welsh Beef” kasutamiseks Eelmine vanusevahemik oli liiga ettekirjutav ning takistas vanemate veiste kvalifitseerimist kaitstud geograafilise tähise jaoks. Vanade veiste lisamise vältimiseks laiendati spetsifikaati sel viisil, et lisati üksnes esmaklassilised veised (veised, kes ei ole aretatud). Lisatakse: „Liha peab olema saadud Walesis sündinud ja kasvanud veistelt”. Rõhutamaks, et kaitstud geograafilise tähise „Welsh Beef” tooraine on saadud Walesis sündinud ja kasvanud veistelt. Lisatakse: „Kaitstud geograafilise tähise „Welsh Beef” kaubamärgi ja terviklikkuse tagamiseks tapetakse ja töödeldakse veised HCC kontrollisüsteemi raames heakskiidetud tapamajades/töötlemisettevõtetes”. Vastava kontrolli ja järelevalve kaudu kaitstud geograafilise tähise „Welsh Beef” kaubamärgi ja terviklikkuse tagamine. Lisatakse: „HCC kontrollisüsteemi tingimustele vastavad tapamajad ja töötlemisettevõtted ei ole piiratud Walesi kui määratletud geograafilise piirkonnaga”. Kaitstud geograafilise tähise „Welsh Beef” määratluse täpsustamiseks. Lisatakse: „Loomad tapetakse ja lihakehad korrastatakse tapamajas vastavalt tunnustatud tööstuslikele spetsifikaatidele või õigusaktide või tarbijate nõudmiste kohaselt”. Kaitstud geograafilise tähise „Welsh Beef” määratluse täpsustamiseks Eelmise lihakeha korrastust käsitleva spetsifikatsiooniga oli lubatud üksnes liha ja kariloomade komisjoni spetsifikatsioon, mida peeti liiga piiravaks. Lisatakse: „Kõik jaotustükid peavad asjaomase etiketi alusel olema identifitseeritavad tootena „Welsh Beef” (vt punkt 4.8)”. Walesi veiseliha jaotustükkide märgistamise tagamine vastavalt kaitstud geograafilisele tähisele.

3.4. Seos piirkonnaga:

Muudatused Selgitus Lisatakse: „Valdavalt kasutatud veisetõud on olnud omamaised Welsh Black ja Hereford”. „Walesi veiseliha eristatavad omadused on tingitud selliste traditsiooniliste tõugude mõjust, millele Walesi veiselihatööstus jätkuvalt tugineb”. Rõhutamaks, et kaitstud geograafilise tähise „Welsh Beef” tooraine on saadud Walesi traditsioonilistelt veisetõugudelt.

3.5. Märgistamine:

Muudatused Selgitus Lisatakse: „Geograafiline tähis „Welsh Beef” peab olema nähtav rümbal, rümba osadel või jaotustükkidel kombinatsioonis HCC registreeritud kaubamärgi „Welsh Beef” ja kaitstud geograafilise tähise sümboliga”. Rümba osade ja jaotustükkide asjakohase märgistamise ning kaitstud geograafiline tähise „Welsh Beef” ja kaubamärgi terviklikkuse tagamiseks. Lisatakse: „HCC tagab märgistamise üksikasjalikud suunised. HCC kontrollisüsteemi raames kontrollitakse ka märgistamissüsteemi”. Tagamaks, et tapamajade ja lihatootmiskäitiste töötajad teavad, kust saada suunised märgistamise kohta ning et kaitstud geograafilist tähist ei kasutataks valesti.

KOONDDOKUMENT

NÕUKOGU MÄÄRUS (EÜ) nr 510/2006

„WELSH BEEF”

EÜ nr: UK-PGI-0105-0057-16.4.2007

KGT ( X ) KPN ( )

1. Nimetus:

„Welsh Beef”

2. Liikmesriik või kolmas riik:

Ühendkuningriik

3. Põllumajandustoote või toidu kirjeldus:

3.1. Toote liik:

Klass 1.1. Värske liha (ja rups)

Toote kirjeldus, mida punktis 1 esitatud nimetus tähistab

Tootenime „Welsh Beef” kasutatakse rümpade või jaotustükkide puhul, mis on saadud Walesis sündinud ja kasvatatud esmaklassilistelt veistelt (veised, kes ei ole aretatud). „Welsh Beef” tootjate eesmärk on saavutada rümpade klassifitseerimise kohaselt lihakusklass R või järgmine ning rasvaklass 4L või eelmine. Vt järgmine tabel.

Tootele „Welsh Beef” taotletav rümpade EUROP klassifitseerimine

Rasvaklass 1 2 3 4L 4H 5L 5H Lihakus E x x x X U + x x x X – U x x x X R x x x X O + – O P + – P x tähistab tootele „Welsh Beef” taotletavat rümpade EUROP klassifitseerimist

Ajalooliselt on olnud Walesi traditsioonilised veisetõud valdavalt Welsh Black ja Hereford. Need tõud on jäänud Walesi veiselihatööstuse aluseks tänapäevalgi. Walesi veiseliha on saadud Walesi traditsioonilistelt veisetõugudelt ning kõnealuste tõugude omavahelise ristamise või mis tahes muu tunnustatud tõuga ristamise teel aretatud veistelt.

Tapale viiakse 24–48 kuu vanuseid veiseid, kes ei tohi olla aretatud.

Kaitstud geograafilise tähise „Welsh Beef” kaubamärgi ja terviklikkuse kaitse tagamiseks tapetakse ja töödeldakse veised Hybu Cig Cymru – Meat Promotion Wales (HCC) kontrollisüsteemi raames heakskiidetud tapamajades/töötlemisettevõtetes. Kõnealuse kontrollisüsteemiga tagatakse nimetust „Welsh Beef” kandvate veiste spetsifikaadi nõuetele vastamine. Kõik tähist „Welsh Beef” kasutada soovivad tapamajad ja töötlemisettevõtted peavad HCC määratud kontrolliasutusele igal aastal näitama, et veised vastavad KGT spetsifikaadi nõuetele ning käitis töötab parimate tavade suuniste kohaselt. HCC kontrollib ka pisteliselt tapamaja/töötlemisettevõtte heakskiitmist ning kaitstud geograafilise tähise „Welsh Beef” kaubamärgi litsentsi kasutamist.

Pärast tapmist ja rümba korrastamist võib veiseliha turustada terve lihakehana, terve küljena, külje osadena (tagaveerand/eesveerand) või veiseliha jaotustükkidena (sh veisehakkliha).

Lihakeha tervikuna on ümar, lihased on väga hästi arenenud ning kuni ümara abaosani ulatuv seljaosa on lai ja paks. Hõreda ja püsiva struktuuriga liha on puudutamisel tihke, sügavpunast värvi hästiarenenud lihastel on kollakasvalge rasvakiht. Üldiselt on liha hästi marmorjas.

3.2. Toorained:

—

3.3. Sööt (üksnes loomse päritoluga toodete puhul):

Veiseid kasvatatakse määratletud geograafilise piirkonna rohumaadel ekstensiivselt vastavalt Walesi veisekasvatuse traditsioonilistele kasvatustavadele.

Kui lisaks rohumaalt saadavale haljassöödale kasutatakse lisasööta, peab sööt võimaluse korral olema saadud määratletud geograafilisest piirkonnast.

3.4. Tootmise erietapid, mis peavad toimuma määratletud geograafilises piirkonnas:

Iga tootja kontrollib ise oma karja rohumaadel ekstensiivselt kasvatatud veiseid. Loomad müüakse tapakaalu järgi tapamajadele või loomalaatadel. Liha peab olema saadud Walesis sündinud ja kasvanud veistelt ning tapetud/töödeldud HCC kontrollisüsteemi raames heakskiidetud tapamajades/töötlemisettevõtetes. Loomad tapetakse ja lihakehad korrastatakse tapamajas vastavalt tunnustatud tööstuslikele spetsifikaatidele või õigusaktide või tarbijate nõudmiste kohaselt.

HCC kontrollisüsteemi tingimustele vastavad tapamajad ja töötlemisettevõtted ei ole piiratud Walesi kui määratletud geograafilise piirkonnaga.

Tootmisprotsessi kõikidel etappidel peetakse asjakohast dokumentatsiooni toote jälgitavuse tagamiseks. Tapamajades registreeritakse tapanumber, tapakuupäev, klassifitseerimise üksikasjad ning jahutatud rümba mass. Kõnealune teave lisatakse rümba küljes olevale etiketile ning see on HCC kontrollimiseks kättesaadav.

3.5. Erieeskirjad viilutamise, riivimise, pakendamise jm kohta:

Ei kohaldata.

3.6. Erieeskirjad märgistamise kohta:

Kaitstud geograafiline tähis „Welsh Beef” peab olema nähtav rümbal, rümba osadel või jaotustükkidel kombinatsioonis HCC registreeritud kaubamärgi „Welsh Beef” ja kaitstud geograafilise tähise sümboliga.

4. Geograafilise piirkonna täpne määratlus:

Kogu Wales.

5. Seos geograafilise piirkonnaga:

5.1. Geograafilise piirkonna eripära:

Walesi veiseliha tootmise tähtsuse kohta on arvukalt ürikuid keltide, roomlaste, normannide ajast kuni tänapäevani. Autor Hewitti teostes „The Drovers’ Roads of Wales” ja „Medieval Wales” leidub Walesi veisekasvatusele arvukalt ajaloolisi viiteid.

Walesi veiseliha iseloomulik tunnus on tingitud Walesi maheda niiske kliima ja topograafia tõttu hästi kasvavatelt looduslikelt rohumaadelt saadavast rikkalikust haljassöödast.

Walesi rannajoon on 1 200 km pikk ning sisemaa ulatuslikke ja vaheldusrikkaid maastikke ilmestavad mäed, künkad, orud ja järved. Tänu piirkonna iseloomulikule sademeterohkusele sobib Wales suurepäraselt looduslike rahumaade jaoks. Aakrite kaupa levinud lopsakatest rohttaimedest, kanarbikust ja omamaistest lõhnavatest metsataimedest kootud ulatuslik sügavroheline rohuvaip on veiste söödana andnud oma panuse Walesi veiseliha iseloomulikule maitsele.

5.2. Toote eripära:

Nimetuse „Welsh Beef” kõlblikud on üksnes sellised veised, kes on sündinud ja kasvanud Walesis; tänu nimetusele tekib toote otsene seos geograafilise piirkonnaga, kus seda toodetakse.

Tarbijate jaoks toote kvaliteedi järjepidevuse tagamiseks peavad veised olema esmaklassilised (veised, kes ei ole aretatud) ja tapetud vanusevahemikus 24–48 elukuud. „Welsh Beef” tootjate eesmärk on saavutada rümpade klassifitseerimise kohaselt lihakusklass R või järgmine ning rasvaklass 4L või eelmine.

Walesi veiseliha eristatavad omadused on tingitud selliste traditsiooniliste tõugude mõjust, millele Walesi veiselihatööstus jätkuvalt tugineb.

Liha peab olema saadud veistelt, kes on tapetud/töödeldud heakskiidetud tapamajades/töötlemisettevõtetes. Loomad tapetakse ja lihakehad korrastatakse tapamajas vastavalt tunnustatud tööstuslikele spetsifikaatidele või õigusaktide või tarbijate nõudmiste kohaselt.

5.3. Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel:

Tootel „Welsh Beef” on mitu tootmisega seotud konkurentsieelist. Traditsioonilist tõugu loomi kasvatatakse ideaalses keskkonnas, kasutades selleks kontrollitud ja järeleproovitud traditsioonilisi maaviljelusmeetodeid ning kombineerides kaasaegseid aretusvõtteid. Sellest tuleneb toote „Welsh Beef” ainulaadsus ja eristatavus.

Aastast aastasse ja põlvest põlve on kogu Walesi eelkõige väikestes perefarmides edasi antud kohalike veisekasvatajate kogemusi karjakasvatuse ja rohumaaviljeluse alal, kasutades seejuures ära loodusmaastiku eelised esmaklassilise veiseliha tootmiseks. Sajandite vältel on veisekasvatajate pühendumuse ja ränga töö tulemusel kõige tõhusamal ja keskkonnateadlikul viisil saavutatud tootmise kvaliteedi püsivalt kõrged standardid ning seejuures kujundatud Walesi maastikku, kultuuri ja identiteeti.

Piirkonna põllumajandusettevõtted on traditsioonilised perefarmid, kus kasvatatakse nii lambaid kui ka veiseid. Walesi põllumajandusettevõtted on Ühendkuningriigi omadest keskmiselt väiksemad. Põllumajandusettevõtte keskmine väiksus kajastub ka väiksemaarvulises veisekarjas ning tööjõu struktuuris. Walesi loomakasvatajate karjapidamisoskusi on põlvest põlve edasi antud. Iga tootja kontrollib ise oma karja rohumaadel ekstensiivselt kasvatatud veiseid. Loomad müüakse tapakaalu järgi tapamajadele või loomalaatadel. Tootmisprotsessi kõikidel etappidel peetakse asjakohast dokumentatsiooni toote jälgitavuse tagamiseks.

Haljassööda tõhus tootmine ja kasutamine on Walesi veiseliha tootmise hea käekäigu võti. Paljudes Walesi piirkondades kasvavad rohttaimed koos kanarbiku ja omamaiste lõhnavate metsataimedega, mis annab oma osa toote „Welsh Beef” eristatavusele. Walesi põllumajandustootjate pidevalt saadud rohumaaviljeluse-alased auhinnad annavad ülemaailmselt tunnistust nende vastavatest oskustest.

Viide spetsifikaadi avaldamisele:

(Määruse (EÜ) nr 510/2006 artikli 5 lõige 7)

http://www.defra.gov.uk/foodfarm/food/industry/regional/foodname/products/documents/welsh-beef.pdf

(1) ELT L 93, 31.3.2006, lk 12.